**ΑΠΟΣΠΑΣΜΑ**

# Από το πρακτικό της αριθμ. 42ης /2024ΤΑΚΤΙΚΗΣ Συνεδρίασης της Δημοτικής Επιτροπής Δήμου Λεβαδέων

**Αριθμός απόφασης** **434**

**Λήψη απόφασης περί έγκρισης άσκησης μήνυσης κατά παντός υπευθύνου.**

Στη Λιβαδειά σήμερα 04η Δεκεμβρίου 2024 ημέρα Τετάρτη και, ώρα 13.45 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 24195/29-11-2024 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών

ήταν παρόντα 4 (τέσσερα) , ήτοι:

**ΠΑΡΟΝΤΕΣ ΑΠΟΝΤΕΣ**

1. Καραμάνης Δημήτριος (Πρόεδρος) 1.Καλλιαντάσης Χρήστος

2. Τουμαράς Βασίλειος 2.Παπαβασιλείου Αικατερίνη

3. Αγνιάδης Παναγιώτης 3 Ταγκαλέγκας Ιωάννης

4. Μίχας Δημήτριος Αν και είχαν νόμιμα προσκληθεί

Ο Πρόεδρος της Δημοτικής Επιτροπής εισηγούμενος το 1ο θέμα της ημερήσιας διάταξης έθεσε υπόψη των μελών την υπ΄αριθμ. 23983/26-11-2024 εισήγηση της Νομικής Συμβούλου του Δήμου Λεβαδέων στην οποία αναφέρονται:

*Την  24 -11-24  άγνωστοι δηλητηρίασαν  με φόλες,( με σκοπό την θανάτωση),  έξι  αδέσποτα ζώα στον Προφήτη Ηλία του  Ζαγαρά  της Λιβαδειάς.*

*Εξ αυτών σε τρία επήλθε άμεσος μαρτυρικός  θάνατος, ενώ τα άλλα τρία βρίσκονται σε κρίσιμη κατάσταση.  Συγκεκριμένα, την 24-11-24 Κυριακή το μεσημέρι, κάτοικος της περιοχής  ειδοποίησε τον Δήμο, ότι βρήκε έξι αδέσποτα σκυλιά δηλητηριασμένα,  τα μεν τρία ήδη νεκρά, τα δε υπόλοιπα τρία σε κρίσιμη κατάσταση, τα οποία μεταφέρθηκαν σε κτηνίατρο*

*Επειδή η θανάτωση των ζώων αποτελεί ειδεχθή  καταδικαστέα πράξη και πρέπει να τιμωρείται παραδειγματικά,   ο δήμαρχος  Λεβαδέων  Δημήτριος Κ. Καραμάνης, υπέβαλλε στην Εισαγγελία Πρωτοδικών Λιβαδειάς, μήνυση κατά παντός υπευθύνου*

*Καλείται η δημοτική επιτροπή να εγκρίνει την άσκηση μήνυσης κατά παντός υπευθύνου, για την ειδεχθή πράξη της θανάτωσης των τριών αδέσποτων σκύλων και την απόπειρα θανάτωσης δια του δηλητηριασμού άλλων τριών,   που συνέβη την  24-11-2024  στην περιοχή του Προφήτη Ηλία στον  Ζαγαρά .*

Στη συνέχεια ο Πρόεδρος κάλεσε τα μέλη να αποφασίσουν σχετικά.

**Η Δημοτική Επιτροπή λαμβάνοντας υπόψη:**

-Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

-Τις διατάξεις του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

- Την με αρ. πρωτ. 23983/26-11-2024 εισήγηση της Νομικής Συμβούλου του Δήμου Λεβαδέων

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

Εγκρίνει την άσκηση μήνυσης κατά παντός υπευθύνου που υπέβαλε δήμαρχος  Λεβαδέων  Δημήτριος Κ. Καραμάνης, στην Εισαγγελία Πρωτοδικών Λιβαδειάς*,* για την ειδεχθή πράξη της θανάτωσης των τριών αδέσποτων σκύλων και την απόπειρα θανάτωσης δια του δηλητηριασμού άλλων τριών,   που συνέβη την  24-11-2024  στην περιοχή του Προφήτη Ηλία στον  Ζαγαρά .

. **Η παρούσα απόφαση πήρε αριθμό 434/2024.**

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

ΤΑ ΜΕΛΗ

1. Τουμαράς Βασίλειος

2. Αγνιάδης Παναγιώτης

3. Μίχας Δημήτριος

ΠΙΣΤΟ ΑΠΟΣΠΑΣΜΑ

Λιβαδειά 05 -12-2024

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

ΔΗΜΑΡΧΟΣ ΛΕΒΑΔΕΩΝ